b'\n_START_ARTICLE_\nGusaling Sekretarya ng Mga Nagkakaisang Bansa\n_START_SECTION_\nKasaysayan\n_START_PARAGRAPH_\nNaganap ang seremonyang groundbreaking para sa Gusaling Sekretarya noong Setyembre 14, 1948.  Pinili ang isang kasunduan ng apat na kumpanyang kumokontrata mula sa Manhattan at Queens upang bumuo ng Gusaling Sekretarya bilang bahagi ng isang kontrata na may halagang $30 milyon. _NEWLINE_Ang Gusaling Sekretarya ay may 39 na kwarto at natapos noong 1952. Dinisenyo ang gusali ng Brazilyanong arkitekto na si Oscar Niemeyer at ng Suwisang-Pranses na arkitekto na si Le Corbusier.  Konektado ang gusaling ito sa Gusaling Pagpupulong sa hilaga na naglalaman ng Kapulungang Pangkalahatan, ang Kapulungang Pangkatiwasayan, bukod sa iba pa, at isang gusali ng aklatan sa timog.  Naglalaman ang gusali ng mga pampangasiwaan ng UN, kabilang ang mga tungkulin pang-araw-araw tulad ng pananalapi at pagsasalin. Bilang bahagi ng hugnayan ng UN, sumasailalim ang gusali sa kasunduan ng Mga Nagkakaisang Bansa at ng punong-abala na bansa nito, ang Estados Unidos. _NEWLINE_Ginawang bago na ang Gusaling Sekretarya ng UN, simula Mayo 2010, at muling binuksan sa pamamagitan ng bahaging pagsuklaw kung saan lumipat ang mga unang nakatira noong Hulyo 2012. _NEWLINE_Noong Oktubre 29, 2012, nabahaan ang silong ng hugnayang UN dahil sa Bagyong Sandy, na humantong sa tatlong araw na pagsasara at ang paglipat ng ilang mga opisina.\n_START_SECTION_\nImpluwensya\n_START_PARAGRAPH_\nNagbigay inspirasyon ang estilo ng gusali sa ilang kapansin-pansing mga kopya, kabilang ang Punong-Tanggapan ng Konseho ng South Lanarkshire sa Hamilton, Eskosya, na kilala sa lokal na "Mga Gusali ng Kondehan".'